Έκθεση: Συρία και Λίβανος αναμεμειγμένες στη δολοφονία του Ραφίκ Χαρίρι
ενώ η υπουργός Εξωτερικών των ΗΠΑ χαρακτηρίζει «πολύ ανησυχητικές» τις ενέργειες της Συρίας
Η Συρία χαρακτήρισε ψευδείς και «με πολιτικά κίνητρα» έκθεση των Ηνωμένων Εθνών που αναφέρει ότι ανώτεροι αξιωματούχοι των μυστικών υπηρεσιών της χώρας έχουν σχέση με τη δολοφονία του πρώην Προέδρου του Λιβάνου Ραφίκ Χαρίρι. Ο Ντετλέβ Μεχλίς, επικεφαλής ομάδας των Η.Ε. που διερευνά την υπόθεση, εξέδωσε έκθεση 54 σελίδων, την Πέμπτη, λέγοντας ότι η δολοφονία σχεδιάζονταν επί πολλούς μήνες. Ο κύριος Μεχλίς επίσης προσθέτει ότι υπάρχουν «συγκλίνοντα αποδεικτικά στοιχεία που εμπλέκουν και τη Συρία και το Λίβανο» στη βομβιστική επίθεση το Φεβρουάριο από τη οποία σκοτώθηκε ο Χαρίρι και άλλα 20 άτομα. Ανάμεσα στα άτομα που εμπλέκονται στη υπόθεση είναι ο επικεφαλή των μυστικών υπηρεσιών της Συρία Ασέφ Σαουκάτ, ο οποίος είναι και κουνιάδος του Προέδρου της Συρίας, Μπασάρ αλ Ασσάντ. Στη Βηρυτό, νομοθέτες που καταφέρονται κατά της Σύριας και οι οποίοι υποψιάζονταν ότι η Δαμασκός ήταν αναμεμειγμένη στη δολοφονία εξέφρασαν ικανοποίηση για την έκθεση των Η.Ε., ενώ επανέλαβαν το αίτημα τους για τη παραίτηση του φιλοσύρου Προέδρου του Λιβάνου Εμίλ Λαχούντ. Ο κύριος Μεχλίς πρόκειται να ενημερώσει το Συμβούλιο Ασφάλειας των Η.Ε. τη Τρίτη για τα πορίσματα της έρευνας τους, που εντείνει την απομόνωση της Συρίας από τη διεθνή κοινότητα. Εξάλλου, η υπουργός Eξωτερικών των Η.Π.Α Κοντολίζα Ράις ζητά από τη Συρία να αναλάβει τις ευθύνες της. Η κ. Ράις την Παρασκευή χαρακτήρισε την έκθεση «πολύ ανησυχητική» καθώς αναφέρει ότι η Συρία δεν είναι καθόλου συνεργάσιμη με τα Ηνωμένα Έθνη. Η κ. Ράις απέφυγε να μιλήσει για τα μέτρα που θα πάρουν οι Η.Π.Α κατά της Συρίας. Οι Η.Π.Α και η Γαλλία ζητούν σύγκληση του Συμβουλίου Ασφαλείας έτσι ώστε να προσάψουν κατηγορίες στη Συρία για παρεμβατισμό σε θέματα του Λίβανου. Εν τω μεταξύ, ο πρέσβης των Η.Ε. στην Ουάσιγκτον Τζον Μπόλτον είπε ότι η έκθεση αναφέρει ότι η Συρία «παρεμποδίζει το έργο της δικαιοσύνης». Η Ευρωπαϊκή Ένωση επίσης δήλωσε ότι ανησυχεί με τη μη συνεργάσιμη στάση της Συρίας και ανέφερε ότι η Δαμασκός βλάπτει τα δικά της συμφέροντα.